dh-unibe/image-text_koenigsfelden-charters-post-1500 huggingface dataset:
Wir, Agnes, grefin von Habspurg, ✳ und graf Johans von Habspurg, ir sun, ✳ kùnden allen den, die disen brief an sechent oder hoͤrent lesen, ✳ das fùr ùns kam Uͦlrich Basler, ein burgˀ von Loͧffenbgˀ, ✳ und gab ùns lidig und lere
an ùnser hant dù lechen, ✳ so er von ùns hatte, ✳ die vogtie ze Hener, ✳ die da jerglichs giltet ✳ zechenthalben mùt
roggen, ✳ zechendhalben mùt habnˀ, ✳ und sechs phūt phēn geltes zines ✳ und dur sin uf gebunge ✳ vˀzichunge und oͧch
dur sin bette, ✳ do lùchen wir das selbe lechen ✳ und liehen es mit disem gegenwùrtigen briefe, ✳ dem erbnˀ manne
Uͦlrich Scherer, eim burgˀ von Brugge, und allen sinen erben, si sin tochtˀn oder knaben, ✳ mit twingen, banne,
gerichten ✳ und mit allem dem recht, so dar zuͦ hoͤret ✳ und als es der vorgen̄ Uͦlrich Basler von ùns hatte ✳ ze
einem rechten lechen von ùns und von ùnsnˀ nachkomen, ✳ ze habenne ✳ und ze niessende, ✳ ruͦweklich nach lechens
recht ✳ mit akern, ✳ mit wisen, ✳ mit holze, ✳ mit velte, ✳ gebuwem und ungebuwem, ✳ mit wasen, ✳ mit zwi, mit wassnˀ, ✳
mit wegen, ✳ mit stegen, besuͦchten und unbesuͦchten, ✳ wunne ✳ und mit wiede, ✳ und in allem rechte, als si von ✳
ùnsnˀ vordnˀ ùns an komen ist, ane alte gevˀde. ✳ und hant gelopt mit guͦten trùwen, dis stete ze hande und ✳
niemˀ hie wider ze tuͦnde, ✳ weder mit gericht noch ane gericht, si sin geislich oder weltlich, ✳ und soͤllen wir und
ùnsˀ erben des egenanten guͦtes und lechens ✳ des vorgen̄ Uͦlrichs und siner erben were sin nach lechens recht
an allen den steten, da si sin bedùrfent, ane alle gevˀde, ✳ und soͤllen wir in, noch sin erben har umbe niemˀ an gesprechen noch geschadgen, weder mit gericht noch ane gericht, ane alle gevˀde. ✳ und hant dis getan mit solicher bescheidenheit und in sustlicher wise, als hie nach geschriben stat. ✳ also ✳ swenne wir oder ùnser erben, ob wir
enwˀen, den vorgen̄ Uͦlrich oder sin erben, ob er enwˀe, ✳ ermanen mit ein und vierzig march silbˀs, lutˀs und gebes ✳
Basler gewicht, ✳ und sweles jares wir inan die geben und us richten gar und genzelich, ✳ so ist ùns dù vorgen̄ vogtie ✳
und alles, das dar zuͦ hoͤret von inan lidig und lere, ane alle widˀ rede und ane alle gevˀde. ✳ und beschicht dù ermanunge ✳ nach sant Johans tag ze sùngichten, ✳ so ist der zins, der des jares von dien vorgeschriben guͦtnˀ gevallet, ✳
dem vorgen̄ Uͦlrich oder sinen erben, ob er enwˀe, gevallen gar und genzelich ane alle gevˀde. ✳ und das dis war si
und stet belibe, so hant wir, ✳ die vorgen̄ fro Agnes, grefin von Habspurg, und graf Johans von Habspurg,
ir sun, ùnsere ingesigele gehenket an disen brief, ✳ der geben wart ze Loͧffenbgˀ des jares, do man zalte von ✳
gottes gebùrte drùzechen hundtˀ jar, dar nach in dem ein und vierzgosten jare, an der nechsten mitwuchē nach
sant Andres tag, des heiligen zwoͤlfbotten. ✳
Königsf. 194
Kgsf. 194
Staatsarchiv
AARGAU
341
K
R 19
lechenbrieff über die
vogty Hener
Nͦ✳ 33 ✳
dis sint die lechē
vō Habspurg ze Hener